বিভিন্ন ধর্ম
শিখধর্ম একটি একেশ্বরবাদী ধর্ম। খ্রিষ্টীয় পঞ্চদশ শতাব্দীতে পাঞ্জাব অঞ্চলে এই ধর্ম প্রবর্তিত হয়। এই ধর্মের মূল ভিত্তি গুরু নানক দেব ও তাঁর উত্তরসূরি দশ জন শিখ গুরুর (পবিত্র ধর্মগ্রন্থ গুরু গ্রন্থ সাহিব এঁদের মধ্যে দশম জন বলে বিবেচিত হন) ধর্মোপদেশ। শিখধর্ম বিশ্বের পঞ্চম বৃহত্তম ধর্মীয় গোষ্ঠী। শিখ ধর্মমত ও দর্শন "গুরমত" (অর্থাৎ, "গুরুর উপদেশ") নামেও পরিচিত। "শিখধর্ম" কথাটির উৎস নিহিত রয়েছে "শিখ" শব্দটির মধ্যে; যেটি সংস্কৃত মূলশব্দ "শিষ্য" বা "শিক্ষা" থেকে আগত।
আগভান দোর্জিয়েভ
আগভান দোর্জিয়েভ (১৮৫৪-১৯৩৮) তিব্বতী বৌদ্ধধর্মের দ্গে-লুগ্স সম্প্রদায়ের একজন রুশ বৌদ্ধ ভিক্ষু ছিলেন। তিনি ত্রয়োদশ দলাই লামার একজন ঘনিষ্ঠ সহযোগী এবং তাঁর সঙ্গে রুশ সাম্রাজ্যের কূটনৈতিক সমন্বয়কারী ছিলেন। তিব্বতে রুশ নাগরিক হিসেবে তাঁর উপস্থিতি ভারতে অবস্থিত ব্রিটিশদের মধ্যে প্রাচ্যে রুশ সাম্রাজ্যের সম্প্রসারণ সম্বন্ধে আশঙ্কার সৃষ্টি করে। সেন্ট পিটার্সবার্গ শহরে [[দাতসান গুঞ্জেচোইনেই|রাশিয়ার প্রথম বৌদ্ধ মন্দির স্থাপন এবং ১৯১৩ খ্রিষ্টাব্দে [[মঙ্গোলিয়া ও তিব্বত সরকারের মধ্যে মৈত্রী চুক্তি]] স্বাক্ষরের জন্যে তিনি বিখ্যাত।